CELEX: 32012D1104
Language: bg
Date: 2012-11-21 00:00:00
Title: Решение № 1104/2012/ЕС на Европейския парламент и на Съвета от 21 ноември 2012 година за изменение на Решение 2008/971/ЕО на Съвета за включване на горския репродуктивен материал от категория „окачествен“ и за актуализиране на списъка с наименования на органите, отговарящи за одобрението и производствения контрол

28.11.2012   
            
            
               BG
            
            
               Официален вестник на Европейския съюз
            
            
               L 328/1
            
         РЕШЕНИЕ № 1104/2012/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 21 ноември 2012 година
   за изменение на Решение 2008/971/ЕО на Съвета за включване на горския репродуктивен материал от категория „окачествен“ и за актуализиране на списъка с наименования на органите, отговарящи за одобрението и производствения контрол
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 43, параграф 2 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Европейския икономически и социален комитет (1),
   в съответствие с обикновената законодателна процедура (2),
   като имат предвид, че:
   
               (1)
            
            
               С Решение 2008/971/ЕО на Съвета от 16 декември 2008 г. относно еквивалентността на горския репродуктивен материал, произведен в трети държави (3) се определят условията, съгласно които в Съюза се внася горски репродуктивен материал от категориите „идентифициран“ и „селекциониран“, произведен в трети държави, посочени в списъка в приложение I към същото решение.
            
         
               (2)
            
            
               Националните правила за сертифициране на горски репродуктивен материал в Канада, Хърватия, Норвегия, Сърбия, Швейцария, Турция и Съединените щати предвиждат провеждането на официална теренна проверка по време на събирането и обработването на семена и производството на посадъчен материал.
            
         
               (3)
            
            
               Съгласно посочените правила методите за одобрение и регистриране на базови източници и последващото производство на репродуктивен материал от този базов материал следва да се основават на Схемата на ОИСР за сертифициране на горски репродуктивен материал, предмет на международна търговия (Схема за горските семена и растения на ОИСР). Освен това с посочените правила се изисква семената и посадъчният материал от категориите „идентифициран“, „селекциониран“ и от категория „окачествен“ да бъдат официално сертифицирани и опаковките със семена да бъдат официално запечатани в съответствие със Схемата за горските семена и растения на ОИСР.
            
         
               (4)
            
            
               Проучване на посочените правила по отношение на категорията „окачествен“ показа, че условията за одобрение на базовите източници удовлетворяват изискванията, установени с Директива 1999/105/ЕО на Съвета от 22 декември 1999 г. относно търговията с горски репродуктивен материал (4). Освен това, с изключение на условията, свързани с качеството на семената, видовата чистота и качеството на посадъчния материал, правилата на посочените трети страни предоставят същите гаранции по отношение на условията, приложими за семена и посадъчен материал от новата категория „окачествен“, като посочените в Директива 1999/105/ЕО. Следователно правилата относно сертифицирането на горски материал от категорията „окачествен“ в Канада, Хърватия, Норвегия, Сърбия, Швейцария, Турция и Съединените щати следва да бъдат считани за еквивалентни на тези, установени в Директива 1999/105/ЕО, при условие че са изпълнени условията, установени в приложение II към Решение 2008/971/ЕО по отношение на семената и посадъчния материал.
            
         
               (5)
            
            
               По отношение на материал от категория „окачествен“ тези условия следва да включват предоставяне на информация за това дали продуктите са били генетично модифицирани или не. Тази информация следва да улесни прилагането на изискванията, установени в Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда (5) или, когато е приложимо, в Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи (6) и Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикирането на генетично модифицирани организми и проследяването на храни и фуражи, произведени от генетично модифицирани организми (7).
            
         
               (6)
            
            
               Освен това наименованията на някои органи, отговарящи за одобрението и производствения контрол, изброени в списъка в приложение I към Решение 2008/971/ЕО, са изменени.
            
         
               (7)
            
            
               Поради това Решение 2008/971/ЕО следва да бъде съответно изменено,
            
         ПРИЕХА НАСТОЯЩОТО РЕШЕНИЕ:
   Член 1
   Решение 2008/971/ЕО се изменя, както следва:
   
               1)
            
            
               В член 1 първа алинея се заменя със следното:
               „С настоящото решение се определят условията, съгласно които в Съюза се внася горски репродуктивен материал от категориите „идентифициран“, „селекциониран“ и „окачествен“, който е произведен в трета държава, посочена в списъка в приложение I.“
            
         
               2)
            
            
               В член 3 параграф 2 се заменя със следното:
               „2.   Семената и посадъчният материал от категориите „идентифициран“, „селекциониран“ и „окачествен“ от видовете, изброени в приложение I към Директива 1999/105/ЕО, които са произведени в третите държави, посочени в списъка в приложение I към настоящото решение, и са официално сертифицирани от органите на трета държава, посочени в същия списък, се считат за еквивалентни на семена и посадъчен материал, съответстващи на разпоредбите в Директива 1999/105/ЕО, при условие че са изпълнени условията, установени в приложение II към настоящото решение.“
            
         
               3)
            
            
               В член 4 първа алинея се заменя със следното:
               „При внос в Съюза на семена и посадъчен материал доставчикът, който внася материала, предварително информира официалния орган на държавата-членка за вноса. Официалният орган издава основен сертификат за идентификация въз основа на официалния сертификат за произход на ОИСР, преди материалът да бъде пуснат на пазара.“
            
         
               4)
            
            
               Приложения I и II се изменят в съответствие с приложението към настоящото решение.
            
         Член 2
   Настоящото решение влиза в сила на третия ден след публикуването му в Официален вестник на Европейския съюз.
   
   То се прилага от 1 януари 2013 г.
   Член 3
   Адресати на настоящото решение са държавите членки.
   
      Съставено в Страсбург на 21 ноември 2012 година.
      
         
            За Европейския парламент
         
         
            Председател
         
         M. SCHULZ
      
      
         
            За Съвета
         
         
            Председател
         
         A. D. MAVROYIANNIS
      
   
   
      (1)  ОВ C 351, 15.11.2012 г., стр. 91.
   
      (2)  Позиция на Европейския парламент от 23 октомври 2012 г. (все още непубликувана в Официален вестник) и решение на Съвета от 13 ноември 2012 г.
   
      (3)  ОВ L 345, 23.12.2008 г., стр. 83.
   
      (4)  ОВ L 11, 15.1.2000 г., стр. 17.
   
      (5)  ОВ L 106, 17.4.2001 г., стр. 1.
   
      (6)  ОВ L 268, 18.10.2003 г., стр. 1.
   
      (7)  ОВ L 268, 18.10.2003 г., стр. 24.
   
      ПРИЛОЖЕНИЕ
      Приложения I и II към Решение 2008/971/ЕО се изменят, както следва:
      
                  1)
               
               
                  Приложение I се заменя със следното:
                  
                     „ПРИЛОЖЕНИЕ I
                     
                        Страни и органи
                     
                     
                                 Страна (1)
                                 
                              
                              
                                 Орган, отговарящ за одобрението и производствения контрол
                              
                           
                                 CA
                              
                              
                                 
                                             National Forest Genetic Resources Centre/Centre national des ressources génétiques forestières
                                          
                                       
                                             Natural Resources Canada/Ressources naturelles Canada
                                          
                                       
                                             Canadian Forest Service-Atlantic/Service canadien des forêts -Atlantique
                                          
                                       
                                             P.O. Box 4000,
                                          
                                       
                                             FREDERICTON, NB E3B 5P7
                                          
                                       
                           
                                 CH
                              
                              
                                 
                                             Federal Office for the Environment (FOEN)
                                          
                                       
                                             Department of the Environment, Transport, Energy and Communications (UVEK)
                                          
                                       
                                             Forest Division
                                          
                                       
                                             Federal Plant Protection Service
                                          
                                       
                                             Zürcherstraße 111
                                          
                                       
                                             CH-8903 BIRMENSDORF
                                          
                                       
                           
                                 HR
                              
                              
                                 
                                             Croatian Forest Research Institute – CFI
                                          
                                       
                                             Division of Genetics, Forest Tree Breeding and Seed Science
                                          
                                       
                                             Cvjetno naselje 41
                                          
                                       
                                             10450 Jastrebarsko
                                          
                                       
                           
                                 NO
                              
                              
                                 
                                             Norwegian Forest and Research Institute
                                          
                                       
                                             Høgskoleveien 12
                                          
                                       
                                             N-1432 AAS
                                          
                                       
                                             Norwegian Forest Seed Station
                                          
                                       
                                             P.O. Box 118
                                          
                                       
                                             N-2301 HAMAR
                                          
                                       
                           
                                 RS
                              
                              
                                 
                                             Group for Forest Reproductive Material and Genetic Resources Directorate for Forest
                                          
                                       
                                             Ministry of Agriculture, Forestry and Water Management
                                          
                                       
                                             Ministry of AFW - Directorate for Forest
                                          
                                       
                                             Omladinskih brigada 1
                                          
                                       
                                             Novi Beograd
                                          
                                       
                           
                                 TR
                              
                              
                                 
                                             Ministry of Environment and Forestry
                                          
                                       
                                             General Directorate of Forestation and Erosion Control
                                          
                                       
                                             Bestepe 06560
                                          
                                       
                                             Ankara
                                          
                                       
                           
                                 US
                              
                              
                                 
                                             USA United States Department of Agriculture, Forest Service
                                          
                                       
                                             Cooperative Forestry
                                          
                                       
                                             National Seed Laboratory
                                          
                                       
                                             5675 Riggins Mill Road
                                          
                                       
                                             Dry Branch, Georgia 31020
                                          
                                       OFFICIAL STATE CERTIFICATION AUTHORITIES
                                 (упълномощени да издават сертификати на ОИСР със споразумение за сътрудничество с USDA Forest Service)
                                 
                                             Washington State Crop Improvement Association, Inc.
                                          
                                       
                                             1610 NE Eastgate Blvd, Suite 610
                                          
                                       
                                             Pullman, Washington 99163
                                          
                                       
                           
               
            
                  2)
               
               
                  В приложение II се добавя следният раздел:
                  „В.   Допълнителни условия по отношение на семената и посадъчния материал от категория „окачествен“, произведени в трети държави
                  По отношение на семена или посадъчен материал от категория „окачествен“ на етикета на ОИСР и на етикета на доставчика или в документа на доставчика се посочва дали при производството на базовия източник е използвана генетична модификация.“
               
            
         (1)  CA — Канада, CH — Швейцария, HR — Хърватия, NO — Норвегия, RS — Сърбия, TR — Турция, US — Съединените щати.“